JAS เลื่อนประชุมผถห. อัดปันผลระหว่างกาล 1.48 บ./หุ้น ยีลด์ทะลัก 28%
JAS เลื่อนประชุมผถห. อัดปันผลระหว่างกาล 1.48 บ./หุ้น ยีลด์ทะลัก 28%
JAS เลื่อนประชุมผถห. อัดปันผลระหว่างกาล 1.48 บ./หุ้น ยีลด์ทะลัก 28%
10 เม.ย. 2563

บริษัทจัสมิน อินเตอร์เนชั่นแนล จำกัด (มหาชน) หรือ JAS ระบุว่า ตามที่บริษัทกำหนดให้มีการประชุมสามัญผู้ถือหุ้นประจ จำปี 2563 ในวันจันทร์ที่ 27 เมษายน 2563 นั้น ด้วยสถานการณ์การแพร่ระบาดของไวรัสโคโรนาสายพันธุ์ใหม่ (COVID–19) ในประเทศไทย มีการแพร่ระบาดเพิ่มขึ้น และเริ่มกระจายในวงกว้างมากขึ้น
ประกอบกับรัฐบาลได้ขอความร่วมมือให้ภาคเอกชนพิจารณาความจำเป็นในการจัดกิจกรรม ที่มีลักษณะเป็นการรวมกลุ่มกัน ซึ่งจะเป็นโอกาสที่ทำให้การแพร่ระบาดเกิดขึ้นและกระจายสู่บุคคลทั่วไปได้โดยง่าย จากเหตุผลและความจำเป็นดังกล่าวข้างต้น ที่ประชุมคณะกรรมการบริษัท ครั้งที่ 4/2563 เมื่อวันที่ 9 เมษายน 2563 มีมติอนุมัติ ดังนี้
1. อนุมัติให้เลื่อนการประชุมสามัญผู้ถือหุ้นประจำปี 2563 ของบริษัทฯ ออกไปก่อน โดยยกเลิกวันประชุม และระเบียบวาระการประชุมสามัญผู้ถือหุ้นที่ได้กำหนดไว้เดิม ในวันจันทร์ที่ 27 เมษายน 2563 และให้ยกเลิกวันกำหนดรายชื่อผู้ถือหุ้นที่มีสิทธิเข้าร่วมประชุมสามัญผู้ถือหุ้นประจำปี 2563 (วัน Record Date) ที่ได้กำหนดไว้เดิม ในวันศุกร์ที่ 27มีนาคม 2563 โดยคณะกรรมการบริษัทฯ มอบอำนาจให้ประธานคณะกรรมการบริษัท หรือบุคคลที่ได้รับมอบหมายจากประธานคณะกรรมการบริษัท เป็นผู้รับมอบอำนาจให้มีอำนาจในการกำหนดวัน และวาระการประชุมสามัญผู้ถือหุ้นประจำปี 2563 ตามความเหมาะสมกับสถานการณ์ดังกล่าวต่อไป พร้อมทั้งอนุมัติวันกำหนดรายชื่อผู้ถือหุ้นที่มีสิทธิเข้าร่วมประชุมสามัญผู้ถือหุ้นประจำปี 2563 (วัน Record Date) ใหม่ เป็นวันอังคารที่ 21 เมษายน 2563
2. อนุมัติการจ่ายเงินปันผลระหว่างกาล สำหรับผลการดำเนินงานประจำปี 2562 ให้แก่ผู้ถือหุ้นสามัญของบริษัทฯทั้งหมดจำนวน 8,314,955,764 หุ้น ในอัตราหุ้นละ 1.48 บาท (หนึ่งบาทสี่สิบแปดสตางค์) รวมเป็นเงินทั้งสิ้น12,306,134,530.72 บาท หรือคิดเป็นร้อยละ 79.96 ของกำไรสุทธิสำหรับปี 2562 และเมื่อรวมกับการจ่ายเงินปันผลระหว่างกาลในปี 2562 เมื่อวันที่ 24 ธันวาคม 2562 ในอัตรา 0.30 บาทต่อหุ้น รวมจ่ายเงินปันผลประจำปี 2562คิดเป็นอัตรา 1.78 บาทต่อหุ้น คิดเป็นการจ่ายเงินปันผลรวมร้อยละ 95.87 ของกำไรสุทธิสำหรับปี 2562 ของบริษัทฯ ซึ่งเป็นไปตามนโยบายการจ่ายเงินปันผลของบริษัทฯ
โดยกำหนดรายชื่อผู้ถือหุ้นที่มีสิทธิรับเงินปันผลระหว่างกาล (วัน Record Date) คงเดิม คือวันอังคารที่ 21 เมษายน 2563 และกำหนดวันจ่ายเงินปันผลระหว่างกาลในวันศุกร์ที่ 8 พฤษภาคม 2563 ทั้งนี้คณะกรรมการบริษัทได้พิจารณาการจ่ายเงินปันผลระหว่างกาลแทนการจ่ายเงินปันผลประจำปีแล้ว ดังนั้นในการประชุมสามัญผู้ถือหุ้นประจำปี 2563 ของบริษัทฯ ที่จะจัดต่อไปในภายหน้า จะไม่เสนอจ่ายเงินปันผลประจำปี 2562 อีก
ทั้งนี้ “ผู้สื่อข่าว” ระบุว่า อัตราการจ่ายเงินปันผลที่คิดเป็น Dividend yield  ราว 28% (จากราคาปิดตลาดภาคเช้า ณ วันที่ 9 เม.ย.63) ซึ่งราคาหุ้นอยู่ที่ระดับ 5.30 บาท